《送方绚解元赴试南宫用桂林一枝荆山片玉为韵八首 其八》
宋代·刘弇

女床固饶凤，方流亦生玉。百年海邦莆，文雅殆成俗。

之人卷鲸海，浩汗寄高躅。翻笑洴澼子，长年事皲瘃。

唾手拾壮图，未负春颠绿。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。